Iepirkuma procedūras

**“Daudzdzīvokļu mājas Olainē, Drustu gatvē 10 renovācijas darbi”**

**(identifikācijas Nr. ERAF Olaine, AS OŪS 2013/12)**

**komisijas sanāksmes**

**PROTOKOLS Nr.4**

2014.gada 11.martā Olainē

Sanāksmi sāk plkst.11.00, beidz plkst.11.15

# DARBA KĀRTĪBA

1. Atbilžu sniegšana uz objekta apskates sanāksmes laikā saņemtajiem sanāksmes dalībnieku jautājumiem

Iepirkumu komisija izveidota ar AS „Olaines ūdens un siltums” valdes priekšsēdētāja Mārča Mazura 2013.gada 23.jūlija rīkojumu Nr.382.

Sanāksmi vada iepirkuma komisijas priekšsēdētājs Viesturs Liepa

Sanāksmē piedalās: Iepirkuma komisijas priekšsēdētājs Viesturs Liepa

Iepirkuma komisijas locekļi:

Mārcis Mazurs - AS „Olaines ūdens un siltums” valdes priekšsēdētājs;

Tamāra Levicka - AS „Olaines ūdens un siltums” finanšu direktore.

Protokolē – Tamāra Levicka

Iepirkuma priekšmets – 9 stāvu (72 dzīvokļu ) dzīvojamās mājas Olainē, Drustu gatvē 10 renovācijas darbi, tai skaitā:

|  |
| --- |
| * ēkas gala sienu siltināšana 813 m2; * ēkas pamatu cokola siltināšana 212 m2 un pamatu apmales atjaunošana 71 m2; * bēniņu pārseguma siltināšana 490 m2 un jumta seguma remonts, ieklājot jaunu hidroizolācijas materiālu 510 m2; * veco koka logu nomaiņa 160 m2; * ēkas siltumapgādes sistēmas renovācija; * ēkas karstā ūdens apgādes sistēmas rekonstrukcija; * ventilācijas sistēmas renovācija. |

**1.p.**

**Atbilžu sniegšana uz objekta apskates sanāksmes laikā saņemtajiem sanāksmes dalībnieku jautājumiem**

Iepirkuma komisijas priekšsēdētājs aicina objekta apskates sanāksmes dalībniekus (dalībnieku reģistrācijas lapa uz 1 lpp. pielikumā) uzdot jautājums par iepirkuma „Daudzdzīvokļu mājas Olainē, Drustu gatvē 10 renovācijas darbi ” (identifikācijas Nr. ERAF Olaine, AS OŪS 2013/12) priekšmetu un iepirkuma procedūras dokumentāciju.

No sanāksmes dalībniekiem saņemtie jautājumi un iepirkuma komisijas sniegtās atbildes:

**1.Jautājums:**

„Kādi darbi ietilpst pamatu cokola attīrīšanas un līdzināšanas darbos pirms siltināšanas?”

**Iepirkumu komisijas atbilde:**

Iepirkuma nolikuma B. sadaļā Darba uzdevums ir dota sekojoša norāde : *“Pirms cokola siltināšanas nepieciešams veikt pamatu attīrīšanu no bojātā apmetuma, veikt plaisu aizpildīšanu ar elastīgu poliuretāna bāzes hermētiķi, atjaunot vertikālo hidroizolāciju.”* Šai pašā iepirkuma nolikuma sadaļā ir norādīts, ka *„Ēkas cokols un pamati 1000 mm dziļumā zem esošās aizsargapmales līmeņa pa visu ēkas perimetru tiek siltināti ar 70 mm biezu ekstrudēto putupolistirolu, izveidotā cokola daļai izveidojot mitrumizturīgu un salizturīgu dekoratīvo apmetumu ar krāsojumu atbilstoši ēkas fasādes risinājumam.”*

Apkopojot iepriekš minētās norādes, **darbu izpildes laikā cokola virsmas attīrīšanas un izlīdzināšana darbu kvalitātei jānodrošina iespēju veikt kvalitatīvu siltinātāja ieklāšanas darbu izpildi**.

**2. Jautājums:**

„Vai, ieklājot pamatu aizsargapmali no betona bruģa, nav paredzēts apmales ārējā malā uzstādīt betona bortakmeni?”

**Iepirkumu komisijas atbilde:**

Ēkas aizsargapmale – 60 mm bruģis 600mm platumā ar 3% kritumu no ēkas. Lai nodrošinātu bruģakmens seguma fiksēšanu pēdējā bruģakmens rinda ārmalā ir uz betona javas. Betona bortakmeņu izmantošana nav paredzēta.

**3.Jutājums:**

„Kāds ir nepieciešamais biezums jumta hidroizolācijas virsklājam (ruļļu materiāls)?”

**Iepirkumu komisijas atbilde:**

Iepirkuma dokumentācijas C.sadaļā Tehniskās specifikācijas Lokālajā tāmē Nr.1-3 pozīcijās Nr.3. Nr.4 ir dota sekojoša norāde „*ruberoīda virsklājs poliestera armējums* ***160 g/m2***”. Līdz ar to iepirkumu dokumentos, kā viens no materiāla īpašību raksturojošiem rādītājiem, ir norādīts materiāla svars uz m2. Gadījumā, ja Pretendenti vēlas noskaidrot, kāds biezums būs šādam materiālam, lūdzam to precizēt pie materiāla ražotāja vai izplatītāja.

**4. Jautājums:**

„No kāda materiāla ir izgatavoti esoši ūdensapgādes un kanalizācijas stāvvadi?”

**Iepirkumu komisijas atbilde:**

Dzīvojamās mājas Olainē, Drustu gatvē 10 esošais ūdensapgādes stāvvadu materiāls - cikkotas tērauda caurules, kanalizācijas stāvvadu materiāls - plastmasa.

**5. Jautājums:**

„Kādi darbi paredzēti Lokālās tāmes Nr. 1-3. Pozīcijā 3, kurā dota norāde uz nepieciešamību veikt lokālu esošā juma seguma remontu 20 % apmērā?”

**Iepirkumu komisijas atbilde:**

Iepirkuma dokumentācijas C. sadaļā Tehniskās specifikācijas Lokālajā tāmē Nr.1-3, pozīcijā 3 *„Jumta seguma ieklāšana ar kausējamo ruļveida materiālu divās kārtās uz ribotiem dzelzsbetona paneļiem, veicot lokālu esošā seguma remontu 20% apjomā”*. Pozīcijā norādītais esošā seguma remonts 20% apjomā sevī ietver jumta plaknes sagatavošanu pirms jaunās hidroizolācijas ieklāšanas. Jumta plaknes sagatavošanas laikā ir nepieciešams veikt lokālu jumta plaknes remonta darbus, tai skaitā iepriekšējos periodos ieklātās hidroizolācijas (kuru plānots saglabāt kā apakšklāju) remonts, kā arī atsevišķu bojāto dzelzsbetona paneļu virsmas izlīdzināšana.

Ņemot vērā, ka citi sanāksmes dalībnieku jautājumi nav saņemti, iepirkuma komisija vienbalsīgi ar trim balsīm „par” nolemj slēgt sanāksmi, sanāksmes protokolu ar dalībnieku uzdotiem jautājumiem ievietojot Olaines novada pašvaldības interneta mājas lapā [www.oleins.lv](http://www.oleins.lv) sadaļā „Iepirkumi”, kā arī nosūtīt visiem objekta apsekošanas sanāksmes dalībniekiem.

Iepirkuma komisijas priekšsēdētājs V.Liepa

Iepirkuma komisijas locekļi M.Mazurs

T.Levicka

Protokolēja T.Levicka